**PRILOG IV– KRITERIJI EKONOMSKI NAJPOVOLJNIJE PONUDE (ENP)**

Kriterij za odabir ponude je **ekonomski najpovoljnija ponuda (ENP).**

Kriteriji ekonomski najpovoljnije ponude redom su navedeni prema važnosti i udjelu u konačnom izračunu.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 80,00 |
| 2. | Specifično iskustvo stručnjaka | 20,00 |
| **Ukupno** | 100,00 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

 Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = CP + Pk**

|  |  |
| --- | --- |
| **UB** | Ukupan broj ostvarenih bodova |
| **CP** | Cijena ponude |
| **Pk** | Specifično iskustvo stručnjaka |

1. **Cijena ponude (Financijski kriterij)**

Ponuda s najnižom cijenom dobiva 80,00 (osamdeset) bodova, dok se ostale ponude boduju prema formuli:

**CP=(X1/X2)\*80,00**

|  |  |
| --- | --- |
| **CP** | Ukupan broj bodova za cijenu ponude  |
| **X1** | Najniža cijena od svih valjanih ponuda |
| **X2** | Cijena ponude koja je predmet ocjene |

1. **Specifično iskustvo stručnjaka (Nefinancijski kriterij)**

Dodatni kriteriji za odabir ekonomski najpovoljnije ponude specifično iskustvo predloženih stručnjaka. Maksimalni broj bodova koji ponuditelj može dobiti po ovom kriteriju je 20,00 (dvadeset), a dodijelit će se sukladno navedenom u tablici 1.

Bodovi za kriterij iskustva (PK) izračunavaju se kao zbroj bodova dodijeljenih za svaki podkriterij.

**PK = K1 + K2**

pri čemu je:

K1 - Broj projekata/ugovora/usluga/stručnih radova na kojima je stručnjak sudjelovao kao voditelj projekta i to u poslovima istraživanja u području korištenja poljoprivredne biomase i/ili kreiranja novih lanaca vrijednosti – 10 bodova

K2 – Broj projekata/ugovora/usluga/stručnih radova na kojima je stručnjak sudjelovao kao suradnik na projektu, i to u poslovima istraživanja u području biogospodarstva, prirodnih resursa ili sličnih poslova – 10 bodova

**Tablica 1** – Specifične kompetencije kao dodatni kriteriji za odabir ekonomski najpovoljnije ponude

| Redni brojkriterija | Ključni stručnjaci ponuditelja | Projekti/ugovori/usluge/stručni radovi | Bodovi | Ukupno maksimalan broj bodova |
| --- | --- | --- | --- | --- |
| 1. | **Voditelj projekta** | Od 2 do 3  | 3 | 10 bodova |
| Od 4 do 5  | 6 |
| 6 i više | 10 |
|  |  |  |  |  |
| 2. | **Suradnik na projektu** | Od 1 do 2  | 3 | 10 bodova |
| Od 3 do 4  | 6 |
| 5 i više  | 10 |

**U svrhu dokazivanja specifičnog iskustva predloženih stručnjaka, ponuditelj je dužan u ponudi dostaviti za svakog stručnjaka posebno:**

* **Popis i opis projekata/ugovora/usluga/stručnih radova koji treba najmanje sadržavati podatke o broju provedenih aktivnosti (analize, stručni radovi i podloge) na kojima je stručnjak radio/sudjelovao samostalno ili kao član tima, vezano uz navedeno traženo područje,** detalje o naručitelju projekta/ugovora/usluga/stručnih radova (naziv i sjedište) te oznaku uloge stručnjaka za kojeg se taj projekt/ugovor/usluga/stručni rad navodi kao referenca (prilog V).

Naručitelj zadržava pravo provjere svih podataka navedenih u dostavljenim dokumentima.

**Ukoliko popisi nisu dostavljeni ili iz njih nije razvidno traženo specifično iskustvo za nekog/neke od propisanih stručnjaka, Naručitelj neće dodijeliti bodove za tog/te stručnjake po propisanom nefinancijskom kriteriju.**